We Don't Trust You
We Don't Trust You – pirmasis bendras amerikiečių reperio Future ir prodiuserio Metro Boomin studijinis albumas, išleistas 2024 m. kovo 22 d. Jam pristatyti išleisti trys singlai: „Type Shit“, „Young Metro“ ir „Like That“, o dainas kartu atlieka tokie atlikėjai, kaip The Weeknd, Travis Scott ir Kendrick Lamar. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota per 251 tūkstantį kopijų, debiutuojant pirmojoje „Billboard 200“ reitingo vietoje ir tampant devintuoju Future ir ketvirtuoju Metro Boomin įrašu, pasiekusiu šią viršūnę. „We Don't Trust You“ taip pat pasiekė antrasias vietas Jungtinės Karalystės ir Lietuvos reitinguose.